Legal Document

Category: 37

Text:
4. ΒΑΣΙΛΙΚΟΝ ΔΙΑΤΑΓΜΑ της 29 Δεκ. 1953/8 Ιαν. 1954 Περί συστάσεως Γραφείων Τύπου Εσωτερικού Έχοντες υπ' όψιν : 1)τας διατάξεις των άρθρ. 20 παρ. 3 και 21 του Ν.Δ. υπ' αριθ. 158/1946 ''περί κυρώσεως, τροποποιήσεως και συμπληρώσεως του Ν.Δ. 10.5.1946 ''περί ανασυστάσεως του Υφυπουργείου Τύπου και Πληροφοριών και οργανώσεως των υπηρεσιών αυτού'', 2)την υπ' αριθ. 712 από 16.11.1953 γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ' αριθ. 767 από 16.12.1953 γνωμοδότησιν του Συμβουλίου Επικρατείας, προτάσει του Ημετέρου Υπουργού Προεδρίας της Κυβερνήσεως, απεφασίσομεν και διατάσσομεν. Συνιστώμεν Γραφεία Τύπου εις τας πόλεις Πειραιά, Πάτρας, Λάρισαν, Χανιά, Λαμίαν, Κοζάνην και Τρίπολιν. Το προσωπικόν των συνιστωμένων Γραφείων Τύπου θα αποτελήται εξ ενός προϊσταμένου, εξ ενός ή δύο βοηθών και μιας δακτυλογράφου, καθοριζόμενον δι' αποφάσεως του Υπουργού. Αι θέσεις αύται θα πληρούνται δι' αποσπάσεως υπαλλήλων της Κεντρικής υπηρεσίας του Υπουργείου Προεδρίας Κυβερνήσεως. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 18.Α.β.4 Γεν. Διεύθυνση Τύπου και Πληροφοριών 26